el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el en el el el el el el en en en el el en el en el el el en el el
Doug Baldwin & Kam Chancellor: Ο πρώτος πέτυχε 3 TDs, έχοντας μόλις 59 γιάρδες και 6 υποδοχές. Ο βραχύσωμος WR εξέθεσε την άμυνα των Patriots τόσο στο man -to- man όσο και στη ζώνη. Το ξεπέταγμα τους άφηνε τόσο πίσω τους προσωπικούς του αντιπάλους και γι’ αυτό αποτέλεσε για άλλο ένα παιχνίδι επιλογή του Russell Wilson στα δύσκολα. Ο δεύτερος ήταν παντού. Στην επανεμφάνιση του, ο Kam Chancellor έκανε τα πάντα. Μάρκαρε τον Gronk και στην τελευταία φάση, σταματούσε το run, προκαλούσε fumble στον Edelman, προσπάθησε να κάνει sack τον Brady, παντού! Οι δύο παίκτες ήταν οι πιο αντιπροσωπευτικοί παίκτες από την άμυνα και την επίθεση, σε μία νίκη-εκδίκηση των Seahawks που ήρθε με όλα τα units να παίζουν εξαιρετικό football.
Darian Stewart: O Safety των Broncos ήταν ο δεύτερος βασικότερος λόγος που οι Broncos έφυγαν από τη Λουιζιάνα με τη νίκη. Ο πρώτος ήταν το τρελό play στο τελευταίο PAT του αγώνα, το οποίο αντί να δώσει το προβάδισμα στους γηπεδούχους το έδωσε στους φιλοξενούμενους. Έχοντας μία ανάκτηση fumble και 2 intercepted πάσες του Brees, ο Stewart έδωσε στην επίθεση της ομάδας του την απαιτούμενη field position για να σκοράρει. Για άλλο ένα παιχνίδι, άμυνα και special teams κουβαλούν τους Broncos σε από τις δυσκολότερες έδρες της λίγκας.
Ezekiel Elliott: Ο Elliott είναι πλέον η προσωποποίηση του running game για τους Cowboys, του βασικότερου λόγου δηλαδή που οι Cowboys είναι αυτή τη στιγμή η καλύτερη ομάδα στο NFL. Τρέχοντας, ο rookie RB κέρδισε 114 γιάρδες και σκόραρε 2 TDs. Η καλύτερη του στιγμή όμως ήρθε στο (short) passing game, όπου ύστερα από 2 fake handoffs και μία screen pass του Dak Prescott, ο Elliott έτρεξε για 83 γιάρδες μέχρι την endzone των Steelers, απολαμβάνοντας μέχρι τέλους τα υποδειγματικά blocks όλης της ομάδας του. Σύνολο: 209 γιάρδες, 3 TDs, κανένα λάθος, νίκη και 8-1 ρεκόρ. Όχι κι άσχημα για τον rookie…
H άμυνα των Patriots: Οι κακές εμφανίσεις της άμυνας των Patriots δεν είναι τωρινό φαινόμενο. Από την 3η αγωνιστική κόντρα στους Bills, οι αδυναμίες των Patriots είναι έκδηλες. Θα ήταν άδικο να θεωρήσει κανείς ότι εμφανίστηκαν μετά την αποχώρηση του LB Jamie Collins, αλλά θα ήταν επίσης άδικο να ισχυριστεί κάποιος ότι δεν έχει παίξει κι αυτή το ρόλο της. Όσο περνούν οι εβδομάδες τόσα λιγότερα δείχνει το σύνολο ότι μπορεί να κάνει. Απέναντι στους Seahawks με τα σοβαρά επιθετικά προβλήματα και χωρίς τον Jimmy Graham, οι Patriots δέχθηκαν 348 γιάρδες και 3 TDs με πάσα. Παρά το ότι αφιέρωσαν λίγους παίκτες στο pass rush και έβαλαν περισσότερους παίκτες στο μαρκάρισμα των receivers, σε κάθε μεγάλο play των φιλοξενούμενων, οι στόχοι του Wilson είναι σε μονό μαρκάρισμα πολύ μακριά από τους safeties των Patriots και κάθε φορά νικούν αυτό το μαρκάρισμα χωρίς ιδιαίτερη πίεση. Για μία άμυνα που είχε ΜΟ 16,8 πόντους παθητικό (2η στο NFL), οι 31 πόντοι του Seattle ήταν υπερβολικά μεγάλη συγκομιδή. Τόση που ούτε η επίθεση των Patriots δεν μπορούσε να καλύψει.
Philip Rivers: To παιχνίδι κόντρα στους Dolphins πήγαινε πολύ καλά για τον Rivers μέχρι τo τέλος της 3ης περιόδου. Μετά από ένα λάθος σε επιστροφή των φιλοξενούμενων από το Miami, οι Chargers πήραν τη μπάλα λίγες γιάρδες μακριά από την endzone των αντιπάλων τους. Κάπου εκεί ο Rivers πέταξε την πρώτη intercepted πάσα του αγώνα. Στη συνέχεια ακολούθησε και δεύτερη πάλι κόντρα σε διπλό μαρκάρισμα στην τελευταία περίοδο. Το σκορ όμως, παρά τις προσπάθειες του παρέμενε ισόπαλο στο 24-24. Ήταν η τρίτη του intercepted πάσα από τον LB Kiko Alonso που διαμόρφωσε το τελικό 31-24 ένα λεπτό πριν από το τέλος. Αυτό που δεν έμεινε ίδιο στο ένα λεπτό, ήταν το σύνολο των interceptions μιας και ο Rivers πρόλαβε να πετάξει άλλη μία. Τέσσερα interceptons σύνολο μέσα σε 17 αγωνιστικά λεπτά για τον έμπειρο QB. Όχι και το καλύτερο του απόγεμα.
Jay Cutler: Οι Bears βρίσκονταν μέχρι τα μισά της δεύτερης περιόδου εντός παιχνιδιού με το σκορ στο 0-0. Κάπου εκεί ξεκίνησαν τα turnovers. Και όταν λέμε turnovers εννοούμε τον Jay Cutler. Ο QB των Bears πέταξε συνολικά 2 interceptions κι είχε και ένα fumble. Μάλιστα τα δύο interception ήταν σε διαδοχικά drives με το δεύτερο να καταλήγει το pick 6 που άνοιξε το σκορ. Το ποσοστό ολοκληρωμένων πασών ήταν 53%, απέναντι σε μία κακή άμυνα. Άλλο ένα παιχνίδι χάθηκε για τους Bears, μαζί με τους G Kyle Long και τον WR Alshon Jeffrey. Ο πρώτος τραυματίστηκε και χάνει όλη τη σεζόν και ο δεύτερος τιμωρήθηκε για χρήση απαγορευμένων ουσιών με 4 αγωνιστικές. Χωρίς τον καλύτερο του receiver και τον καλύτερο του Lineman, ο επιπόλαιος στις αποφάσεις του Cutler, θα έχει ακόμα πιο δύσκολο έργο τις επόμενες αγωνιστικές.
H επίθεση των Falcons: Η επίθεση των Falcons σταμάτησε στη Philadelphia. Χωρίς τον Tevin Coleman, ο οποίος απουσίαζε για άλλο ένα παιχνίδι και με τον Devonta Freeman να κερδίσει μόνο 49 γιάρδες στο running game, οι Falcons έπρεπε να πασάρουν αν ήθελαν να σκοράρουν. Αυτό και επιχείρησαν χωρίς όμως να έχουν τα αποτελέσματα που ήθελαν. Με εξαίρεση τον Julio Jones και ένα μεγάλο play 76 γιαρδών στον Taylor Gabriel, ο Matt Ryan δεν είχε άλλες επιλογές. Οι Falcons έμειναν σε 11 μόλις 1st downs, σε 12% στα 3rd downs, 1 χαμένο 4th down, 1 χαμένο extra point, 1 χαμένο FG και μόλις μία επίσκεψη στην αντίπαλη redzone.
Cincinnati Bengals: Ενδεχόμενη νίκη των Bengals θα τους τους έφερνε μισό παιχνίδι από την κορυφή της κατηγορίας τους και τους Ravens. Η ομάδα του Marvin Lewis διαθέτει ακόμα την τύχη της στα ίδια της τα χέρια. Η πρωτιά άλλωστε της AFC North θα κριθεί στα δύο παιχνίδια κόντρα στους Ravens και στον επαναληπτικό κόντρα στους Steelers. Αν όμως χάσουν έστω και ένα παιχνίδι από αυτά, οι πιθανότητες τους να χάσουν το τρένο αυξάνονται επικίνδυνα. Το παιχνίδι κόντρα στους Giants ήταν μία πολύ καλή ευκαιρία να ξεκολλήσουν την πλάτη τους από τον τοίχο, αλλά δεν τα κατάφεραν οριακά. Με την άμυνα να αποδίδει καλά, η επίθεση ήταν εκείνη που απογοήτευσε. Οι Bengals είναι τα μισά περίπου κερδισμένα 1st downs από τους αντιπάλους τους, είχαν 18% στα 3rd downs, ενώ το δίδυμο των RΒs τους είχε αθροιστικά μόνο 63 γιάρδες. Δε θα μπορούσε αυτή η συγκομιδή της επίθεσης να είναι αρκετή για τους Bengals απέναντι σε μία ομάδα με 6-3 ρεκόρ και μάλιστα εκτός έδρας.
Previous Post Νικητές & Χαμένοι: Week 9
Next Post Νικητές & Χαμένοι: Week 11
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.